RESOLUCIÓN do 17 de xullo de 2020, da Dirección Xeral de Familia, Infancia e Dinamización Demográfica, pola que se publica a Resolución do 2 de xullo de 2020 das axudas convocadas na Orde do 17 de decembro de 2019, pola que se regulan as bases do procedemento de concesión de axudas para o investimento na mellora das infraestruturas e do equipamento dos centros de protección de menores dependentes de entidades de iniciativa social e se convocan para o ano 2020, cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020 (código de procedemento BS413A).
Consellería de Política Social — III. Outras disposicións — 27/07/2020

Mediante a Orde do 17 de decembro de 2019 publicáronse as bases reguladoras das axudas da Consellería de Política Social para o investimento na mellora das infraestruturas e do equipamento dos centros de protección de menores dependentes de entidades de iniciativa social e convocáronse para o ano 2020, cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020 (Diario Oficial de Galicia núm. 11, do 17 de xaneiro).
De conformidade co artigo 13 da antedita orde, a resolución do procedemento BS413A de axuda, logo da fiscalización da proposta, correspóndelle á persoa titular da Dirección Xeral de Familia, Infancia e Dinamización Demográfica, que actuará por delegación da persoa titular da Consellería de Política Social.
Así mesmo, o artigo 14 da mesma orde establece que se publicarán no Diario Oficial de Galicia, de conformidade co artigo 45 da Lei 39/2015, do 1 de outubro, do procedemento administrativo común das administracións públicas, as correspondentes resolucións. Esta publicación producirá os efectos de notificación.
Polo exposto,
Primeiro. Ordenar a publicación no Diario Oficial de Galicia do contido íntegro da Resolución do 2 de xullo de 2020, ditada no procedemento BS413A, de concesión de axudas para o investimento na mellora das infraestruturas e do equipamento dos centros de protección de menores dependentes de entidades de iniciativa social e pola que se convocan para o ano 2020, cofinanciadas polo Fondo Europeo de Desenvolvemento Rexional no marco do programa operativo Feder Galicia (2014-2020), que se xunta á presente resolución no anexo.
Segundo. Comunicar que a Resolución do 2 de xullo de 2020, que finaliza este procedemento, esgota a vía administrativa e contra ela poderá interporse recurso potestativo de reposición ante o mesmo órgano que a ditou, no prazo dun mes contado a partir da publicación desta resolución no Diario Oficial de Galicia, ou ben directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da súa publicación no Diario Oficial de Galicia.
Terceiro. Unha vez notificada a resolución polo órgano competente, as entidades propostas como beneficiarias disporán dun prazo de 10 días computado a partir do día seguinte ao da publicación para a súa aceptación, transcorrido o cal sen que se producise manifestación expresa, entenderase tacitamente aceptada.
Santiago de Compostela, 17 de xullo de 2020
«Resolución do 2 de xullo de 2020, ditada no procedemento BS413A, de concesión de axudas para o investimento na mellora das infraestruturas e do equipamento dos centros de protección de menores dependentes de entidades de iniciativa social, cofinanciadas polo Fondo Europeo de Desenvolvemento Rexional no marco do programa operativo Feder Galicia (2014-2020).
Vista a proposta efectuada pola subdirectora xeral de Política Familiar, Infancia e Adolescencia, de conformidade co disposto na Orde do 17 de decembro de 2019, pola que se regulan as bases que rexerán o procedemento de concesión de axudas para o investimento na mellora das infraestruturas e do equipamento dos centros de protección de menores dependentes de entidades de iniciativa social e se convocan para o ano 2020, cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020; tendo en conta que nos orzamentos da Comunidade Autónoma de Galicia para o ano 2020 existe partida orzamentaria suficiente con cargo ás aplicacións orzamentarias 13.02.313C.781.0 e 13.02.313C.781.1, en virtude das competencias delegadas pola Consellería de Política Social (artigo 13 da devandita orde),
Primeiro. Conceder ás entidades que se relacionan no anexo I, ao abeiro da indicada orde, as axudas individualizadas reflectidas na devandita relación, como consecuencia da aplicación dos criterios de valoración previstos no artigo 12 e segundo o establecido nos artigos 3 e 4 das bases reguladoras, por un importe total de 625.000 € con cargo ás aplicacións orzamentarias 13.02.313C.781.0 e 13.02.313C.781.1.
Segundo. Relacionar no anexo II as solicitudes que non poden ser atendidas por terse esgotado o crédito orzamentario e que quedan en reserva para seren atendidas no caso de que quedase crédito libre, ben por producirse algunha renuncia ou ben por incremento do crédito orzamentario destinado a esta subvención, sempre que como consecuencia desta circunstancia se teña liberado crédito suficiente para a correspondente concesión.
Terceiro. Denegar e/ou inadmitir as solicitudes que se relacionan no anexo III, con indicación da causa concreta que motivou a denegación ou inadmisión.
Notifíqueselles ás entidades a presente resolución, indicándolles que contra ela, que esgota a vía administrativa, poden interpor recurso contencioso-administrativo ante o Tribunal Superior de Xustiza de Galicia, no prazo de dous meses contados a partir do día seguinte ao da notificación desta resolución. Potestativamente, e con anterioridade á interposición do referido recurso contencioso-administrativo, poderán interpor recurso de reposición ante o órgano que ditou o acto no prazo dun mes contado a partir do día seguinte ao da notificación de tal resolución. Neste caso non poderá interporse recurso contencioso-administrativo ata que sexa resolto, expresamente ou por desestimación presunta, o recurso de reposición.
Santiago de Compostela, 2 de xullo de 2020. A conselleira de Política Social. (P.D. Artigo 13 e disposición adicional terceira da Orde do 17.12.2019). María Amparo González Méndez, directora xeral de Familia, Infancia e Dinamización Demográfica».
Tipo de axuda: obras menores.
Tipo de axuda: equipamentos.
Tipo de axuda: obras menores.
Tipo de axuda: equipamentos.